stanford-oval/wikipedia huggingface dataset:
פוליטיקה של סין
המפלגה הקומוניסטית הסינית > הוועדה המתמדת של הפוליטביורו

| דרגה | תמונה | שם | סינית | 19th PSC | לידה | חבר | לידה | תארים | תפקידים | מקור |
| --- | --- | --- | --- | --- | --- | --- | --- | --- | --- | --- |
| 1 |  | שי ג'ינפינג | 习近平 | ותיק | 1953 | 1974 | בייג'ינג |  השכלה   דוקטור במשפט מרקסיסטי  בוגר אוניברסיטה בהנדסה כימית  |  אחד עשר   משרדי המפלגה מזכ"ל הוועד המרכזי של המק"ס  יושב ראש הוועדה לביטחון לאומי של המק"ס  יושב ראש הוועדה להעמקת רפורמות מקיפה של הוועד המרכזי  ראש הקבוצה המובילה המרכזית לענייני טאיוואן של הוועד המרכזי  ראש הקבוצה המובילה המרכזית לעבודה פיננסית וכלכלית  של הוועד המרכזי  ראש הקבוצה המובילה המרכזית לאבטחת רשת וטכנולוגיית מידע של הוועד המרכזי  משרדים צבאיים יושב ראש הוועדה הצבאית המרכזית  המפקד העליון של מרכז פיקוד המבצעים המשותף של הוועדה הצבאית המרכזית של צבא השחרור העממי (צבא סין)  ראש הקבוצה המובילה להגנה לאומית ולרפורמה צבאית של הוועדה הצבאית המרכזית  ראש הוועדה המרכזית המשולבת לפיתוח צבאי-אזרחי  משרדי המדינה נשיא סין  |  |
| 2 |  | לי צ'יאנג | 李强 | חדש | 1959 | 1983 | ג'ג'יאנג |  השכלה   מוסמך אוניברסיטה במנהל עסקים  תואר מתקדם בכלכלה עולמית  תואר מתקדם בניהול הנדסה  בוגר אוניברסיטה בחקלאות ממוכנת  |  שמונה   משרדי המפלגה מנהל ועדת הארגון המוסדי המרכזי  סגן מנהל הוועדה המרכזית להעמקת רפורמות מקיפה  סגן מנהל הוועדה המרכזית לפיננסים וכלכלה  סגן מנהל הוועדה המרכזית לסייבר  סגן מנהל ועדת החוץ המרכזית  ראש הקבוצה המובילה המרכזית לשינוי אקלים והפחתת פליטות  מנהיג הקבוצה המובילה של חברי המפלגה בממשלת סין  משרדי המדינה ראש ממשלת סין  |  |
| 3 |  | ג'או לג'י | 赵乐际 | ותיק | 1957 | 1975 | שאנדונג |  השכלה   תואר מתקדם בכלכלה ובבנקאות  בוגר אוניברסיטה בפילוסופיה  |  אחד   משרדי המדינה יושב ראש הוועדה המתמדת של הקונגרס הלאומי העממי  |  |
| 4 |  | ואנג חו-נינג | 王沪宁 | ותיק | 1955 | 1984 | שאנגחאי |  השכלה   מוסמך אוניברסיטה במשפטים  תואר מתקדם ביחסים בין-לאומיים  בוגר אוניברסיטה בצרפתית  |  אחד   משרד ארגוני יושב ראש הוועידה הפוליטית העממית המייעצת (אנ')  |  |
| 5 |  | קאי צ'י | 蔡奇 | חדש | 1955 | 1975 | פוג'יין |  השכלה   דוקטור בכלכלה פוליטית  תואר מתקדם בכלכלה  תואר ראשון במדע המדינה  |  שלושה   משרדי המפלגה מזכיר ראשון במזכירות המפלגה של הוועד המרכזי של המק"ס  מנהל המשרד הכללי של הוועד המרכזי של המק"ס  מנהל משרד המזכ"ל של המק"ס  |  |
| 6 |  | דינג שושיאנג | 丁薛祥 | חדש | 1962 | 1984 | ג'יאנגסו |  השכלה   מוסמך אוניברסיטה במדעי הניהול  בוגר אוניברסיטה בהנדסה  |  אחד   משרדי המדינה סגן ראשון של ראש הממשלה  |  |
| 7 |  | לי שי | 李希 | חדש | 1956 | 1982 | גאנסו |  השכלה   מוסמך אוניברסיטה במנהל עסקים  תואר ראשון בספרות  |  שניים   משרדי המפלגה מזכיר הוועדה המרכזית לפיקוח על משמעת  מנהל הקבוצה המובילה המרכזית לענייני פיקוח  |  |
הקונגרס הלאומי העממי

חוקת סין קבעה כי הסמכות העליונה ברע"ס היא הקונגרס הלאומי העממי (NPC ,National People's Congress). הקונגרס מתכנס מדי שנה למשך כשבועיים כדי לבדוק ולאשר כיווני מדיניות משמעותיים חדשים, חוקים, תקציב סין ושינויים גדולים בכוח אדם. הקונגרס בוחר וממנה תפקידי מפתח בסין כמו הנשיא, סגן הנשיא, יו"ר וחברי הוועדה הצבאית המרכזית, ראש הממשלה ושריה, נשיא בית המשפט העממי העליון, התובע הכללי ופרקליטות העם העליונה.
הקונגרס בוחר גם ועדה מתמדת (NPCSC ,Standing Committee of the National People's Congress), ועדת הקונגרס שמתכנסת באופן קבוע בין ישיבות הקונגרס. רוב החקיקה הלאומית בסין נעשית בוועדה המתמדת. היוזמות מוצגות בפני הוועדה המתמדת, ומועברות לבחינת הממשלה, אחרי אישורן המוקדם בוועדה המתמדת של הפוליטביורו של המק"ס.
חברי הממשלה כוללים את ראש הממשלה, מספר משתנה של סגני ראש הממשלה (ארבעה ב-2023), חמישה חברי ממשלה (במעמד שווה לסגני ראש הממשלה, אך עם תיקים מצומצמים יותר), ו-29 שרים וראשי ועדות בממשלה. בשנות ה-80 היה ניסיון להפריד בין תפקידי המק"ס למדינה, כאשר הראשונה קבעה מדיניות כללית והשנייה ביצעה אותה. ניסיון זה נזנח בשנות ה-90, וכתוצאה מכך מנהיגי המק"ס הם גם ההנהגה הפוליטית של המדינה.
וורנר מיוזיק גרופ

| --- | --- |

 נתונים כלליים
 סוג:  חברת תקליטים
 בורסה:  נאסד"ק (2020–WMG) 
 מייסדים:  האחים וורנר
 תקופת הפעילות:  1929 ולאחר מכן ב-2004 – הווה
 חברות בנות:  פול מון רקורדס  וורנר רקורדס  Warner Bros. Records Inc.  Word Entertainment  לאווה רקורדס  Parlophone Label Group  Sire Records Co.  Telltale Games  EMI Music Poland Sp. z o.o.  Maybach Music Group  וורנר מיוזיק צרפת  קונטור רקורדס  מאשרום רקורדס  Big Beat Records  Metamorfosis  איסט ווסט רקורדס  טומי בוי רקורדס  OVO סאונד  Maverick Films  X5 Music Group  ספינין' רקורדס  Roulette Records, Inc.  Rock 'n Roll Records  אטלנטיק רקורדס  Peerless Records  Warner Music International, Inc.  וורנר מיוזיק יפן  וורנר מיוזיק גרמניה  Warner Music Russia  Gala Records  וורנר מיוזיק קנדה  Alternative Distribution Alliance  Warner Music Indonesia  RuffNation Records  וורנר מיוזיק לטינה  אלקטרה רקורדס  Penalty Recordings  London-Sire Records  Warner Music Hong Kong  Fueled by Ramen  Warner Music Taiwan  Roadrunner Records  אטקו רקורדס  וורנר צ'אפל מיוזיק  רייקודיסק  ריינו אנטרטיינמנט  EMI  Nonesuch Records  ג'איינט רקורדס  גראנד האסל רקורדס  רפרייז רקורדס  אסיילום רקורדס  Warner Strategic Marketing  Cordless Recordings  Gold Typhoon  וורנר מיוזיק ויז'ן  Warner Music Malaysia 
 מיקום המטה:  ניו יורק 
 משרד ראשי:  ניו יורק, ניו יורק, ארצות הברית
 ענפי תעשייה:  תעשיית המוזיקה 
 מוצרים עיקריים:  תקליטים, משחקי וידאו, אביזרי אופנה
 הכנסות:  6,037,000,000 דולר אמריקאי (נכון ל־2023) 
 רווח תפעולי:  790,000,000 דולר אמריקאי (נכון ל־2023) 
 רווח:  430,000,000 דולר אמריקאי (נכון ל־2023) 
 יו"ר:  מייקל לינטון 
 מנכ"ל:  סטיבן קופר 
 עובדים:  4,520 (נכון ל־2017) 
  
 www.wmg.com
 
וורנר מיוזיק גרופ (באנגלית: Warner Music Group) היא אחת משלוש חברות התקליטים המובילות בשוק המוזיקה העולמי (יחד עם יוניברסל מיוזיק גרופ וסוני מיוזיק אנטרטיינמנט). בעברה החברה הייתה חלק מהאחים וורנר. גלגולה הנוכחי של החברה החל בשנת 2004 כאשר הופרדה מטיים וורנר וכתוצאה מכך אלה הן שתי חברות שונות לגמרי כיום.
בבעלות החברה גם חברת הפצת המוזיקה וורנר שאפל מיוזיק (אנ') שנחשבת לאחת המובילות בשוק. כיום 87 חברות תקליטים ולייבלים שייכים לתאגיד וורנר מיוזיק גרופ. בנוסף למוזיקה החברה מוציאה גם משחקי מחשב כגון: רוק בנד. בין חברות התקליטים של התאגיד נמנות: אלקטרה רקורדס, רפרייז רקורדס, האחים וורנר, פרלופון (במקור של EMI) ואטלנטיק רקורדס.
בשנת 2023 פורסם כי וורנר מיוזיק גרופ היא חברת התקליטים השלישית הגדולה ביותר ברחבי העולם, עם הכנסה שנתית של 5.3 מיליארד דולרים.
היסטוריה

החברה הוקמה בשנת 1929 והייתה חלק מאימפריית האחים וורנר ונקראה 'וורנר רקורדס'. בשנת 1963 החברה רכשה את 'רפריס רקורדס' שהייתה שייכת לפרנק סינטרה.
לאחר שחברת 'האחים וורנר' נמכרה ל'7 ארטס פרודקשן' בשנת 1967 היא רכשה את אטלנטיק רקורדס. למרות הרכישה אטלנטיק רקורדס וחברת הבת שלה, 'אטקו רקורדס' פעלו באופן עצמאי במשך שנתיים נוספות. בשנת 1969 נמכרה וורנר רקורדס (עם כל חברות התקליטים שברשותה) לחברה הלאומית קיני. היא החליטה לאחד את כל חברות התקליטים לאחת גדולה. באותה שנה קיני קנתה גם את אלקטרה רקורדס ו'נונסאץ' רקורדס' והפכה את החברה לקבוצה בשם 'וורנר-אלקטרה-אטלנטיק' שהפכה מאוחר יותר ל'וורנר מיוזיק גרופ'. במהלך השנים החברה רכשה עוד ועוד חברות תקליטים ולייבלים קטנים ומיזגה אותם תחת שמה שגדל וגדל.
בשנת 2004 קיני מכרה את 'וורנר מיוזיק גרופ' לקבוצת משקיעים בהנהגת איש העסקים היהודי אדגר ברונפמן הצעיר במחיר עצום 2.6 מיליארד דולרים. זמן קצר לאחר הרכישה הקבוצה החדשה העבירה לשורותיה את ליאור כהן, שהיה איש מפתח במתחרה הגדולה ביותר של 'וורנר מיוזיק גרופ', 'יוניברסל מיוזיק גרופ'.
בשנת 2007 'וורנר' הודיעה שהיא תמכור מוזיקה דיגיטלית ללא ניהול זכויות דיגיטלי דרך אמזון MP3 ובכך הפכה לחברת התקליטים השלישית שעושה זאת. בשנת 2008 התחוללה סערה תקשורתית גדולה לאחר שמשא ומתן בין 'וורנר מיוזיק גרופ' ליוטיוב נכשל והיא דרשה מיוטיוב למחוק את כל הקליפים של אמנים החתומים אצלה. בשנת 2009 שתי החברות פרסמו הודעה לעיתונות שהן הגיעו להסכם ביניהן והקליפים של אמנים החתומים בוורנר יתחילו לצוץ ביוטיוב בקרוב.
ב-2011 נמכרה החברה לאיש העסקים לאונרד בלווטניק תמורת 3.3 מיליארד דולר.
מספר מאלבומיה הבינלאומיים של הזמרת הישראלית עפרה חזה הופצו דרך החברה ברחבי העולם.
בפברואר 2025, וורנר מיוזיק גרופ וחברת הסטרימינג Audiomack הרחיבו את הסכם הרישוי ביניהם שנחתם לראשונה בשנת 2019 והוא כולל 47 מדינות נוספות, כולל איחוד האמירויות, אנטיגואה וברבודה, גרמניה, מצרים, צרפת, בריטניה, מקסיקו, הפיליפינים והרפובליקה הדומיניקנית.
הערות שוליים

↑  Brian Clark, The 10 Largest Record Labels in the World (2023), Musician Wave, ‏2022-07-07 (באנגלית אמריקאית)
↑  Thania Garcia, Music Industry Moves: Warner Music Group and Audiomack Expand Licensing Deal to Reach 49 More Countries, Variety, ‏2025-02-04 (באנגלית אמריקאית)
| --- | --- |
בקרת זהויות :  NLI: 987007604852605171  PLWABN: 9810617327305606  GND: 4718450-4  ISNI: 0000 0000 9961 3181  LCCN: n2001063769  MusicBrainz: 85010168-8987-4540-a058-296d426c3981  SUDOC: 138492417  VIAF: 147938025   WorldCat (עם VIAF): 147938025
מר קראב

| --- | --- |

 שם סרט:  בובספוג: הסרט בובספוג מכנס מרובע: הסרט בובספוג הסרט: מבצע הצלה סנדי צ'יקס מצילה את ביקיני בוטום
 תוכנית טלוויזיה:  בובספוג מכנסמרובע מחנה האלמוגים: שנות הילדות של בובספוג המופע של פטריק
 הופעה ראשונה:  1999 (בפרק "דרוש עובד")
 הופעה אחרונה:  סנדי צ'יקס מצילה את ביקיני בוטום
 יוצרים:  סטיבן הילנבורג
 גילום הדמות:  אסף שגב טל קלייפלד
 דיבוב:  קלנסי בראון
 דיבוב בשפה העברית:  עמי מנדלמן אמנון וולף אוהד שחר אסף שגב טל קלייפלד
 מידע
 שם אמיתי:  יוג'ין הרולד קראב "שרירי ברזל"
 כינויים:  קראב "שרירי ברזל", מר קראב
 תאריך לידה:  30 בנובמבר 1942
 מקום לידה:  ביקני בוטום 
 גזע:  סרטן
 מין:  זכר
 מקצוע:  מנהל מסעדת הסרטן הפריך, מלח (לשעבר), מנקה חדרי אמבטיה (לשעבר), טבח (לשעבר), מנהל מחנה האלמוגים (לשעבר), ליצן (לשעבר)
 מקום מגורים:  ביתו של מר. קראב 
 דמויות קשורות
 משפחה:  ויקטור קראב (אב) בטסי קראב (אם) פרל קראב (בת מאומצת) קראב אדום הזקן (סב) סאלי (דודה)
 חברים:  גברת פאף (בת זוג)
 אויבים:  שלדון פלנקטון
 
יוג'ין הרולד קראב, או בקיצור מר קראב (באנגלית: Mr. Krabs, נולד ב-30 בנובמבר 1942 או 25 בספטמבר 1960) הוא אחת הדמויות הראשיות בסדרת הטלוויזיה "בובספוג מכנסמרובע". מר קראב מופיע ברוב פרקי התוכנית, וידוע בקמצנותו והאובססיביות שלו כלפי כסף. את קולו של מר קראב מדבב קלנסי בראון. בעברית, הוא מדובב על ידי עמי מנדלמן. ישנן השערות האומרות שמר קראב נקרא על שמו של בכיר בנאס"א, יוג'ין קרנץ. מר קראב הוא סרטן כפי שנרמז משמו.
אישיותו

אישיותו של מר קראב מתאפיינת באובססיביות לכסף, בקמצנות רבה ובחמדנות. באחד הפרקים אפילו ניסה לרצוח את סקווידוויד על מנת לקבל כסף עבור יצירותיו. מר קראב מנהל את מסעדת הסרטן הפריך. הוא מעסיק את בובספוג כטבח ואת סקווידוויד כקופאי (לפעמים מתנהג אל סקווידוויד באופן מוזר מרוב הנאה). בחדרו של מר קראב תלוי על קיר החדר השטר הראשון שמצא בחייו. מר קראב עושה את כל שביכולתו על מנת להתעשר, כגון מכירת חלקי גופו, הקמת באר משאלות, הכנת קציצות סרטן בעלת דברים מיוחדים (נקניקיה בטעם קציצת סרטן, קציצת סרטן עם ממרח ג'לי מדוזות, קציצת סרטן מפלצתית, קציצת סרטן תוספת אקסטרה גבינה, קציצת סרטן תוספת חמוצים) ועוד.
קראב הוא אביה של פרל קראב, לווייתנית מתבגרת בת 16. קראב אוהב את בתו, אף כי במספר פרקים אמר קראב כי הדבר שהוא אוהב ביותר בחייו הוא כסף. מר קראב מתקמצן גם כלפי בתו פרל, כמו שנראה בפרק בו פרל חגגה את יום הולדתה, בו מר קראב חילק פצפצים לכל המתארחים. מר קראב אוהב את בובספוג ובפרק "החופשה של מר קראב" אמר קראב כי בובספוג הוא הבן שמעולם לא היה לו.
סגנון חיים

מר קראב חי בבית שצורתו היא עוגן חלוד, יחד עם בתו, פרל קראב. פרל נבוכה מקמצנותו ואובססיביותו של מר קראב.
בצעירותו קראב שירת בחיל הים והוענק לו הכינוי "קראב שרירי ברזל". בפרק "סבאל'ה שודד הים" מתגלה שמר קראב הוא בן למשפחת שודדי ים, ושמר קראב ירש את הקמצנות ואת האובססיביות לכסף מסבו, סבא קרבא. סבו של מר קראב, סבא קרבא, נראה מתגאה מאוד בנכדו. מר קראב הוא שודד הים האחרון למשפחת קראב.
למר קראב יריב ושמו פלנקטון. בעבר, פלנקטון וקראב היו החברים הטובים ביותר, אך בגלל מריבה על מתכון קציצת הסרטן הפכו לאויבים. פלנקטון מנהל את מסעדת הדלי, מסעדה לא מוצלחת בצורת דלי ענק, שמתחרה בסרטן הפריך, ומנסה בפרקים רבים "לגנוב את המתכון הסודי לקציצת הסרטן" אותו המציא קראב, כדי לפרנס את עצמו. פעמים רבות מנסה בובספוג לגרום לקראב ולפלנקטון לחזור ולהיות שנית חברים, ללא הצלחה.
הערות שוליים

1 2  רישיון הנהיגה של מר קראב באתר ויקיספוג, צילום מסך מתוך פרקים בסדרה
↑  לפי הפרק ״פרל מלכת הקניון״
↑  Krabs הוא שיבוש של המילה האנגלית "Crab" שמשמעותה סרטן.
↑  פרק 72 (עונה 4, פרק 12) ב' - "באר המשאלות של מר קראב". באנגלית הפרק נקרא "Wishing You Well".
↑  פרק 161 (עונה 8, פרק 9) ב'. באנגלית הפרק נקרא "Mr. Krabs Takes a Vacation".
↑  נראה כי למר קראב הוענק הכינוי "קראב שרירי ברזל" בפרק 61 (עונה 4, פרק 1) ב' - "גבר ללא שריון" (באנגלית הפרק נקרא "Shell of a Man").
↑  פרק 115 (עונה 6, פרק 15) א'. באנגלית הפרק נקרא "Grandpappy the Pirate".
↑  נראה כי בעבר מר קראב ופלנקטון היו חברים בפרק 81 (עונה 5, פרק 1) - "חבר או אויב" (באנגלית הפרק נקרא "Friend or Foe").
| בובספוג מכנסמרובע |
| --- | --- | --- |
| דמויות | בובספוג מכנסמרובע • פטריק סטאר • סקווידוויד • יוג'ין קראב • סנדי צ'יקס • איש הים ונער הפלא • גברת פאף • דמויות נוספות |  |
| עונות | 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 |  |
| סרטי טלוויזיה | אטלנטיס מכנסמרובע • בובספוג מתחת לאפס • ספוגהולדת לבובספוג • יצור המחנה |  |
| סרטים | בובספוג: הסרט • בובספוג הסרט: ספוג מחוץ למים • בובספוג הסרט: מבצע הצלה • סנדי צ'יקס מצילה את ביקיני בוטום • פלנקטון: הסרט • החיפוש אחר מכנסמרובע |  |
| סדרות בנות | מחנה האלמוגים: שנות הילדות של בובספוג • המופע של פטריק |  |
| שונות | ניקלודיאון • הסרטן הפריך • Spongiforma squarepantsii • סטיבן הילנבורג • בובספוג – המחזמר |  |
| --- | --- |
בקרת זהויות :  MusicBrainz: cedaf96f-b655-456d-b9ce-927672f8e9a0
קווינסי לואיס

| --- | --- |

לואיס בשנת 2009
 לידה:  26 ביוני 1977 (בן 47) ליטל רוק, ארקנסו, ארצות הברית
 עמדה:  סמול פורוורד
 גובה:  2.01 מטרים
 מכללה:  אוניברסיטת מינסוטה
 דראפט:  בחירה מספר 19, 1999 יוטה ג'אז
 קבוצות כשחקן
 1999–2002   2002–2003   2003–2004   2004–2005   2005–2006   2006–2007   2007–2009:  יוטה ג'אז   מכבי תל אביב   מינסוטה טימברוולבס   לוסנטום אליקנטה   אולימפיאקוס   לוסנטום אליקנטה   בילבאו באסקט
קווינסי לואיס (באנגלית: Quincy Lewis; נולד ב-16 ביוני 1977) הוא כדורסלן עבר אמריקאי ששיחק בעמדת הרכז.
קריירה

לואיס החל את הקריירה המקצועית שלו בעונת 1995/1996 בקבוצת הכדורסל של אוניברסיטת מינסוטה, במסגרתה השתתף במשחקי ליגת המכללות של ארצות הברית. לאחר עונה הגיע עם המכללה לפיינל פור של טורניר אליפות המכללות בכדורסל.
ב-1997 נבחר לחמישייה הראשונה של Big Ten Conference, ונבחר במקום ה-19 בדראפט ה-NBA על ידי קבוצת יוטה ג'אז.
בשנים 2002-1999 שיחק לואיס ביוטה ג'אז, בה רשם זמן משחק רב ושיתף פעולה עם קארל מלון וג'ון סטוקטון, אך לא הרשים ועבר לשחק באירופה. בשנת 2003 חתם בקבוצת מכבי תל אביב שבה זכה בדאבל והגיע לגמר הליגה האדריאטית עם הקבוצה, אך לא הציג יכולת מרשימה, ובעונה החלשה שלה ב-7 השנים האחרונות, לא הצליח לסייע לה להגיע לפיינל פור של היורוליג.
לאחר תקופת משחקו במכבי תל אביב שנמשכה שנה, חזר לואיס ל-NBA וניסה את מזלו כשחתם בקבוצת מינסוטה טימברוולבס לעונה אחת אך גם בה לא הרשים, השיג ממוצעים מאכזבים ושוחרר לאחר חודש בלבד. לאחר מכן חתם בקבוצת אליקנטה מהליגה הספרדית הראשונה עד לסיום עונת 2004/2005. לאחר העונה הזאת עבר לשחק באולימפיאקוס היוונית איתה הגיע עד לרבע הגמר היורוליג של שנת 2007 שבו הפסידה קבוצתו למכבי תל אביב, ולגמר הפלייאוף היווני בו הפסידה לפנאתינאיקוס בשלושה משחקים. את העונה הבאה העביר לואיס בקבוצתו לשעבר אליקנטה, ולאחר שזו ירדה ליגה חתם בקבוצת בילבאו, גם כן מהליגה הראשונה.
אקרופוליס החדשה

| --- | --- |

 מדינה:  בלגיה 
 מטה הארגון:  בריסל 
 מייסדים:  Jorge Ángel Livraga Rizzi 
 יושב ראש:  Delia Steinberg Guzmán 
 תקופת הפעילות:  15 ביולי 1957 – הווה (67 שנים) 
 newacropolis.org.il
 
אקרופוליס החדשה (באנגלית: New Acropolis) הוא ארגון ללא מטרות רווח בינלאומי הפועל בתחומים של פילוסופיה, התנדבות ותרבות ומגדיר עצמו כבית ספר לפילוסופיה כדרך חיים, או כבית ספר לפילוסופיה בסגנון קלאסי.[דרוש מקור] שם הארגון נגזר מהאקרופוליס ביוון העתיקה.
הארגון מעביר מפגשים וקורסים לקהל הרחב ולחברים בו בנושא פילוסופיה מעשית, תרבויות עתיקות, אתיקה וערכים, וכן מקיים אירועי תרבות שונים ומגוון של פעילויות התנדבות קהילתיות, אקולוגיות וחינוכיות.
התנועה נוסדה בארגנטינה בשנת 1957, על ידי חורחה אנחל ליברגה ריצי. בשנות ה-70 היא התרחבה לאירופה, ובשנת 1974 הוקמה בצרפת על-ידי הארכאולוג פרננד שוורץ. ליברגה ניהל את הארגון עד לפטירתו בשנת 1991.[דרוש מקור] אחריו ניהלה את הארגון תלמידתו דֶליה שטיינברג גוזמן, והחל משנת 2020 נשיא הארגון הוא קרלוס אדלנטדו פוצ'ל.
יש מבקרים הטוענים שהארגון הוא למעשה תנועה דתית תאוסופית נאו-שמרנית או אף כת בעלת מאפיינים פשיסטיים, אליטיסטיים וגזעניים,.
אידאולוגיה

אקרופוליס החדשה משלבת רעיונות של התנועה התאוסופית עם רעיונות ממקורות נוספים כגון הינדואיזם, מהאיאנה והבודהיזם הטיבטי. בדומה לגישה התאוסופית הרחבה, באקרופוליס החדשה מאמינים שישנה פילוסופיה או מסורת אוניברסלית העומדת בבסיס כל הדתות והמסורות האזוטריות בעולם. עם זאת, בשונה מהגישה התאוסופית, אקרופוליס החדשה מדגישה אזוטריקה מערבית (אנ') על פני מזרחית, והיא מתמקדת בעיקר בפילוסופיה היוונית ברוח פיתגורס ואפלטון.
בפילוסופיה, גישות אזוטריות נחשבות לגישות שוליות מבחינה תרבותית, או כאלה הפונות לקהל ספציפי. בכך, דומה אקרופוליס החדשה למסורות כמו אלכימיה, קבלה, ניו אייג' ואסטרולוגיה. התנועה התאוסופית היא תנועה אזוטרית העוסקת בתורת הנסתר. לפי האמונה התאוסופית קיימת מציאות רוחנית עמוקה, אותה ניתן לחקור בעזרת אינטואיציה, מדיטציה או התגלות. לפי האמונה התאוסופית, מחקר של כתבי קודש יכול לגלות את סודות הנסתר העומדים בבסיס כל הדתות והאמונות בעולם.
המטרה המוצהרת של אקרופוליס החדשה היא לסייע לכל חבר להגיע לאני הגבוה שלו ולרמת מודעות גבוהה יותר. לטענתם, המודעות הגבוהה היא בדרך-כלל רדומה, אך ניתן להגיע אליה דרך סמלים, דמיון, וחלומות. מי שמגיע לאני הגבוה יכול משם להגיע לאני הקוסמי או האוניברסלי, המייצגת מציאות קולקטיבית ארכיטיפית. המסע אינו רק מסע אישי, האגודה טוענת שאם מספיק אנשים יגיעו לאני הגבוה שלהם, יהיו לכך השלכות חברתיות ופוליטיות.
חורחה א. ליבראגה ריצי רצה ליצור 'גישה אקלקטית ורציונלית', כלשונו, לזרמים שונים, על מנת להדגיש את קווי הדמיון והנקודות המשותפות בין המחשבה המזרחית והמערבית. מטרתו הייתה להגדיר את המרכיבים של פילוסופיה אוניברסלית, המתחברת מחדש עם כל השורשים הרוחניים, כולל אלה שנדחו על ידי המערב, כמו אלה של מצרים ואסיה.
פעילות > בעולם

אקרופוליס החדשה פעילה ביותר מ-60 מדינות ברחבי העולם. על פי חוקר הסמליות הצרפתי ז'אן פייר בייארד, אקרופוליס החדשה הוא "בית ספר לפילוסופיה המתמקד באזוטריות וסמליות, אשר מקיים מחקר השוואתי של דתות באמצעות קורסים וכנסים במגוון נושאים: מיתוסים, פילוסופיות, מדעים, אדריכלות קדושה, אומנויות מסורתיות, לרוב בהשתתפות דוברים מחוץ לארגון. גם טיולים למצרים, יוון ומקסיקו הם חלק מהתוכנית. 15 מרכזים בצרפת מספקים רמה גבוהה של חינוך מוסרי, פיתוח מחקר פנימי, ודוגלים בחופש מצפון וכבוד לאדם."
פעילות > בישראל

בשנת 1986 הגיע לישראל פייר פאולין, תלמידו של פרננדו שוורץ, מייסד ומנהל אקרופוליס החדשה בצרפת, במטרה להקים סניף ראשון בישראל. הסניף הוקם בתל אביב. הארגון מפיץ את "מגזין אקרופוליס" היוצא אחת לעונה ועוסק בנושאי פילוסופיה, תרבויות וערכים. העמותה נוסדה ונרשמה בישראל בשנת 1988. הארגון רשום בישראל כעמותה, בתחומי פעילות של חינוך, קהילה וחברה.
נכון לשנת 2022, בארגון עובדים 3 אנשים, ורשומים בו 324 חברים ו־530 מתנדבים. המקור התקציבי העיקרי של הארגון הוא דמי חבר. בישראל ישנם 6 מרכזים הנמצאים בת"א, ראשון לציון, חיפה, פרדס חנה-כרכור, כרמיאל ומנחמיה. הארגון מקיים מגוון פעילויות התנדבות בקהילה למען אוכלוסיות חלשות, בעלי חיים, ואיכות הסביבה, תוך שיתוף פעולה עם רשויות מקומיות וארגונים חברתיים. בכל שנה מציין הארגון את יום הפילוסופיה העולמי ואת יום כדור הארץ, שנקבע על-ידי האו"ם, ונותן במה למגוון אירועי תרבות ואמנות. הארגון בישראל מפעיל גם הוצאת ספרים בנושאי פילוסופיה וחברה.
ביקורת > ביקורת אידאולוגית

מייסד התנועה, חורחה אנחל ליברגה ריצי, העביר ביקורת על הדמוקרטיה המודרנית, תוך הסתמכות על אפלטון ואחרים. דבר זה גרם למבקרים להתייחס אל התנועה כאל פשיסטית, והתנועה התאוסופית אף מכחישה כל קשר לארגון בגלל קשריו לתנועות פאשיסטיות. עם זאת, ליברגה וממשיכי דרכו התנגדו לטענות וגינו נחרצות את הפאשיזם והנאציזם.
ההיסטוריון וחוקר הכתות ניקולס גודריק קלארק כותב כי: "המבנה הארגוני וההסמלה של אקרופוליס החדשה חב רבות למודלים פשיסטים". הפסיכיאטר וחוקר הנאו-נאציזם ז'אן אבְּגְראל, כותב שהארגון שואב השראה מסמלים ורעיונות אריינים, וספציפית מרעיונות הקשורים לעליונות הגזע הלבן. גם חוקרים נוספים מזכירים את השימוש של אקרופוליס החדשה בסממנים לכאורה דמוי-צבאיים בשפה, בסמלים ובמבנה הארגוני.
לפי יוצא הארגון מיגל מרטינז, הארגון דוגל בשמרנות קיצונית, היררכיה חברתית נוקשה ורעיונות חברתיים ופוליטיים המושפעים מאפלטון, ניטשה, וקונפוציוס, וככזה רואה בדמוקרטיה שיטה בעייתית. לפי מיגל, המודל האידיאלי לחברה לפי הארגון הוא מודל קאסטות קשיח בהנהגת מעמד כוהנים דתי. עם זאת, במחקר על 120 חברי הארגון בצרפת שפרשו ממנו, נמצא שרובם המכריע (77%) טוענים שהתנועה אינה נאצית, פשיסטית או ימנית קיצונית. 5% טענו שהארגון הוא נאצי, פאשיסטי או ימני קיצוני, 14% טענו שהוא ימני קיצוני אך לא נאצי או פאשיסטי. על פי מרכז המחקר CROIR באוניברסיטת לאבל (קוויבק), "ההיסטוריה והפרקטיקות של התנועה מעולם לא הוכיחו את ההאשמות הללו, אבל המוניטין של התנועה עדיין מוכתם היום".
ביקורת > ביקורת על התנועה ככת

אקרופוליס החדשה מתוייגת לעיתים קרובות ככת על-ידי תנועות למניעת כתות, ובשנת 1996 הוגדרה ככת בדוח של הפרלמנט הצרפתי.
בישראל, הארגון החרדי יד לאחים מתייחס לאקרופוליס החדשה כאל כת, אך המרכז הישראלי לנפגעי כתות אינו מזכיר את אקרופוליס החדשה ברשימותיו.
הארגון נחקר בצרפת בגין היותו כת בשנות השבעים, בעקבות האשמות על שימוש ברטוריקה, הסמלה, צורות התארגנות מיליטנטיות ופאשיסטיות. בשנת 1997 נערך מחקר על 120 חברי הארגון בצרפת שפרשו ממנה. 75% מהם קיבלו את הגדרת הארגון שאקרופוליס החדשה היא פילוסופיה, 19% הגדירו אותה כאגודה תרבותית, ורק בודדים הגדירו אותה כדת (3.4%) או ארגון פוליטי (2.5%). הסיבה המרכזית לעזיבת הארגון (65%) הייתה שלמרות שהחוויה הייתה מעניינת, היא נמשכה מספיק זמן. 7.6% אמרו שהם עברו לתנועה, קבוצה או דת אחרת או שהם חדלו להאמין בטענות של הארגון, 6.8% טענו שעזיבתם הושפעה מהיחס השלילי של התקשורת ועוד 1.7% הושפעו מהדעה השלילית של בני משפחתם או חברים. מיעוט מקרב העונים טענו שהארגון מפיץ רעיונות כוזבים (1.7%) או שהוא מהווה כת מסוכנת (10.3%). העוזבים נשאלו גם עד כמה אקרופוליס החדשה הפעילה עליהם לחץ מוגזם. הרוב המכריע של העוזבים טענו כי הם תמיד היו חופשיים (68%), 22% טענו שלא הופעל עליהם לחץ, אבל שהארגון היה קשוח, 6.7% טענו שהארגון השתמש בשיטות של שטיפת מוח, ועוד 2.5% טענות שמדובר בהונאה.
הערות שוליים

1 2 3 4 5 6 7 8 9 10 11 12  Massimo Introvigne, Defectors, Ordinary Leave-takers, and Apostates: A Quantitative Study of Former Members of New Acropolis in France, Nova Religio 3, 1999-10-01, עמ' 83–99 doi: 10.1525/nr.1999.3.1.83
1 2  Jean-Marie Abgrall, Soul Snatchers: The Mechanics of Cults, Algora Publishing, 2007, ISBN 978-1-892941-38-1. (באנגלית)
1 2  Nicholas Goodrick-Clarke, Black Sun: Aryan Cults, Esoteric Nazism, and the Politics of Identity, NYU Press, 2003-07, ISBN 978-0-8147-3155-0. (באנגלית)
1 2  Antoine Faivre, L'ésotérisme, Paris: PUF, 2019, עמ' 95-96
↑  Esotericism | Definition, Religion, & Examples | Britannica, www.britannica.com, ‏2024-03-08 (באנגלית)
↑  Theosophy | Definition, Beliefs, History, & Facts | Britannica, www.britannica.com, ‏2024-02-22 (באנגלית)
↑  Jean-Pierre Bayard, Guide to secret societies and sects, Oxus, 2004
↑  אקרופוליס החדשה בישראל (ע"ר) | גיידסטאר - אתר התאגידים של ישראל | משרד המשפטים, באתר www.guidestar.org.il
↑  Theos-Talk Archives (February 1998 Message tt00311), theos-talk.com
↑  Miguel Martinez, Jorge A Livraga and New Acropolis, Internet Arcihve Wayback Machine, ‏5.2.21
↑  Frédérique Bonenfant, New Acropolis, ‏2012
↑  אקרופוליס החדשה, באתר יד לאחים
↑  המרכז הישראלי לנפגעי כתות, רשימת קבוצות, באתר http://www.infokatot.com
↑  Religions of the world : a comprehensive encyclopedia of beliefs and practices, Second edition, Santa Barbara, Calif.: ABC-CLIO, 2010, ISBN 978-1-59884-204-3
| --- | --- |
בקרת זהויות :  NLI: 987007306926605171  BNE: XX88598  VIAF: 142433318   WorldCat (עם VIAF): 142433318
אלדד בר כוכבא

אלדד בר כוכבא (נולד ב-14 בספטמבר 1960) הוא עורך דין, איש ציבור ופוליטיקאי ישראלי. כיהן כראש המועצה המקומית פרדס חנה-כרכור מנובמבר 2017 עד נובמבר 2018.
ביוגרפיה

למד בבית הספר "ישורון" בפרדס חנה, בישיבת בני עקיבא בית שמואל בחדרה ובישיבת ההסדר מורשת יעקב ברחובות. בר כוכבא היה אחד הלוחמים בקרב סולטן יעקב במלחמת לבנון הראשונה. לאחר שירותו הצבאי הוסמך כמורה, והחל בפעילות ציבורית באגודת הסטודנטים באוניברסיטת בר-אילן כיו"ר פרויקטים וקשרי חוץ. בגיל 24 מונה כמזכיר/מנכ"ל המועצה המקומית פרדס חנה כרכור, ובהמשך מונה למנהל אגף הנכסים והתשתיות במועצה. בשנת 2004 הקים את הרשימה העצמאית למען פרדס חנה-כרכור. יזם והוביל את פרויקט ההתחדשות העירונית, והקים את הוועדה המקומית לתכנון ובניה ועמד בראשה עד שנת 2018.
בשנת 2017, עם פרישתו של חיים געש מראשות מועצת פרדס חנה כרכור בשל מצבו הרפואי, נבחר בר כוכבא על ידי חברי המועצה לעמוד בראש המועצה, עד לבחירות שהתקיימו באוקטובר 2018. בבחירות אלו התמודד בר כוכבא על ראשות המועצה אך הפסיד בסיבוב שני להגר פרי יגור.
בינואר 2023 הודיע על כוונתו להתמודד על ראשות המועצה בבחירות המקומיות שנועדו להיערך בנובמבר 2023. עקב פריצת מלחמת חרבות ברזל נדחו הבחירות לפברואר 2024. בבחירות קיבל בר כוכבא כ־4,000 קולות (22% מקולות המצביעים), כשהוא מגיע למקום השלישי אחרי הגר פרי יגור ויוני חכימי שהתמודדו בסיבוב שני.